Forslag til RÅDETS FORORDNING om ændring af forordning (EF) nr. 772/1999 om indførelsen af en endelig antidumping- og udligningstold på importen af opdrættede atlanterhavslaks med oprindelse i Norge

(forelagt af Kommissionen)

BEGRUNDELSE

1. Ved forordning (EF) nr. 772/1999, senest ændret ved forordning (EF) nr. 322/2002, indførte Rådet endelig antidumping- og udligningstold på importen af opdrættede atlanterhavslaks fra Norge, undtagen hvis denne vare eksporteres af en af de norske eksportører, fra hvilke Kommissionen ved afgørelse 97/634/EF, senest ændret ved afgørelse 2002/157/EF, har godtaget individuelle pristilsagn. Disse selskaber er anført i bilaget til nævnte afgørelse.

2. Tilsagnene forpligter selskaberne til ikke at sælge den pågældende vare til under visse mindstepriser og til inden for fastsatte frister at indgive kvartalsvise rapporter om deres samlede salg af den pågældende vare til Det Europæiske Fællesskab. Selskaber, der har afgivet tilsagn, har også pligt til efter anmodning fra Kommissionen at afgive alle oplysninger, der anses for nødvendige med henblik på overvågning af tilsagnet.

3. Ti af disse norske selskaber har imidlertid ikke overholdt betingelserne i tilsagnene, og Kommissionen trækker derfor sin godtagelse af tilsagnene (og af et tilsagn afgivet af et forretningsmæssigt forbundet norsk selskab) tilbage. Der bør derfor indføres antidumping- og udligningstold over for de elleve pågældende selskaber.

4. Syv norske selskaber har hævdet, at de er "nye eksportører" i henhold til antidumping- og antisubsidiegrundforordningen og har afgivet tilsagn. Efter at have undersøgt sagen fastslog Kommissionen, at ansøgerne opfyldte betingelserne for at blive anset for at være nye eksportører. Tilsagnene blev derfor anset for at være tilfredsstillende og er blevet godtaget af Kommissionen.

5. Efter en reorganisering af deres respektive koncerner anmodede fire norske eksportører om, at deres navne blev erstattet med navnene på forretningsmæssigt forbundne selskaber på listen over selskaber, hvis tilsagn er godtaget. Anmodningerne er blevet undersøgt og findes alle acceptable, da forandringerne ikke indebærer nogen betydelige ændringer, der gør det nødvendigt igen at vurdere spørgsmålet om dumping og subsidiering, og de påvirker heller ikke de overvejelser, der lå til grund for godtagelsen af tilsagnene.

6. I betragtning af ovenstående er det nødvendigt at ændre listen i bilaget til forordning (EF) nr. 772/1999 over selskaber, der er fritaget for antidumping- og udligningstold.

7. Sideløbende ændrer Kommissionen bilaget til afgørelse 97/634/EF, der angiver de selskaber, hvis tilsagn er godtaget.

Forslag til RÅDETS FORORDNING om ændring af forordning (EF) nr. 772/1999 om indførelsen af en endelig antidumping- og udligningstold på importen af opdrættede atlanterhavslaks med oprindelse i Norge

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [1], særlig artikel 8,

[1] EFT L 56 af 6.3.1996, s. 1. Forordningen er senest ændret ved forordning (EF) nr. 2238/2000 (EFT L 257 af 11.10.2000, s. 2).

under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab [2], særlig artikel 13,

[2] EFT L 288 af 21.10.1997, s. 1.

under henvisning til forslag fra Kommissionen forelagt efter høring af Det Rådgivende Udvalg, og

ud fra følgende betragtninger:

A. TIDLIGERE PROCEDURE

(1) Den 31. august 1996 offentliggjorde Kommissionen to separate meddelelser i De Europæiske Fællesskabers Tidende om indledning af en antidumpingprocedure [3] og en antisubsidieprocedure [4] vedrørende importen af opdrættede atlanterhavslaks (i det følgende benævnt "den pågældende vare") med oprindelse i Norge.

[3] EFT C 253 af 31.8.1996, s. 18.

[4] EFT C 253 af 31.8.1996, s. 20.

(2) Disse procedurer førte til, at der i september 1997 blev indført antidumping- og udligningstold ved Rådets forordning (EF) nr. 1890/97 [5] og nr. 1891/97 [6] for at afhjælpe de skadelige virkninger af dumping og subsidiering.

[5] EFT L 267 af 30.9.1997, s. 1.

[6] EFT L 267 af 30.9.1997, s. 19.

(3) Samtidig godtog Kommissionen ved afgørelse 97/634/EF [7] tilsagn fra 190 norske eksportører, og importen af den pågældende vare, som eksporteredes til Fællesskabet af disse selskaber, blev fritaget for antidumping- og udligningstolden.

[7] EFT L 267 af 30.9.1997, s. 81. Afgørelsen er senest ændret ved afgørelse 2002/157/EF (EFT L 51 af 22.2.2002, s. 32).

(4) Toldens form var senere genstand for en fornyet undersøgelse, og forordning (EF) nr. 1890/97 og 1891/97 blev erstattet af forordning (EF) nr. 772/1999 [8].

[8] EFT L 101 af 16.4.1999, s. 1. Forordningen er senest ændret ved forordning (EF) nr. 322/2002 (EFT L 51 af 22.2.2002, s. 1).

(5) Efter tegn på, at de gældende foranstaltninger muligvis ikke fører til de ønskede resultater, blev der i februar 2002 indledt en interimsundersøgelse af foranstaltningerne [9] i henhold til artikel 11, stk. 3, i Rådets forordning (EF) nr. 384/96 ("antidumpinggrundforordningen") og artikel 19, stk. 1, i Rådets forordning (EF) nr. 2026/97 ("antisubsidiegrundforordningen").

[9] EFT C 53 af 28.2.2002, s. 10.

(6) Da Kommissionen havde grund til at nære mistanke om, at visse selskaber ikke overholdt betingelserne i deres tilsagn, gjorde den ved forordning (EF) nr. 452/2002 [10] ("forordningen om registrering") og i henhold til artikel 14, stk. 5, i antidumpinggrundforordningen og artikel 16, stk. 4, i antisubsidiegrundforordningen importen fra alle norske selskaber, der havde afgivet tilsagn, til genstand for registering Gyldighedsperioden for forordningen om registrering blev forlænget ved forordning (EF) nr. 1008/2002 [11]. Dette betyder, at hvis der konstateres brud på eller tilbagetrækning af et tilsagn, kan der med tilbagevirkende kraft fra tidspunktet for bruddet eller tilbagetrækningen pålægges told på varer, der er overgået til fri omsætning i Fællesskabet.

[10] EFT L 72 af 14.3.2002, s. 7.

[11] EFT L 153 af 13.6.2002, s. 9.

B. MANGLENDE OVERHOLDELSE AF TILSAGNENE

(7) De tilsagn, som de norske selskaber har afgivet, forpligter dem bl.a. til at eksportere den pågældende vare til Fællesskabet til eller over bestemte mindsteimportpriser, der er fastsat i tilsagnene. Disse mindstepriser, der fjerner dumpingens skadelige virkninger, finder anvendelse på forskellige "fremtrædelsesformer" eller kategorier af laks (f.eks. "fremtrædelsesform b - renset, med hoved").

(8) Selskaberne har også pligt til i form af regelmæssige rapporter at give Kommissionen tilbagevendende og detaljerede oplysninger om deres salg til Fællesskabet (eller videresalg foretaget af forretningsmæssigt forbundne parter i Fællesskabet) af den pågældende vare. I overensstemmelse med punkt E.10 i tilsagnene skal Kommissionen modtage disse rapporter senest 30 dage efter udløbet af den periode, som de vedrører.

(9) Under en række besøg, der med henblik på at verificere oplysningerne i sådanne salgsrapporter blev aflagt i 2001 hos en række norske selskaber, som havde afgivet tilsagn, og fra undersøgelser af indgivne salgsrapporter blev det på grundlag af vejede gennemsnitspriser konstateret, at fire selskaber havde misligholdt deres tilsagn ved at sælge den pågældende vare under mindsteimportprisen for den pågældende fremtrædelsesform af laks. Desuden havde fem andre selskaber enten ikke indgivet salgsrapporter for forskellige kvartaler eller havde indgivet disse rapporter for sent. En anden part, der havde afgivet tilsagn, havde heller ikke afgivet oplysninger, som Kommissionen havde bedt om, og som ansås for nødvendige med henblik på en effektiv overvågning af tilsagnsordningen (det samme var tilfældet for et af de fire selskaber, der havde misligholdt pristilsagnet). Arten af de konstaterede overtrædelser er detaljeret beskrevet i Kommissionens afgørelse 2002/.../EF [12].

[12] EFT L ... af ....., s. .....

(10) I betragtning af de konstaterede misligholdelser er godtagelsen af de tilsagn, der er afgivet af Nordic Group ASA (nr. 1/111, Taric-tillægskode 8217), Norexport A/S (nr. 1/113, Taric-tillægskode 8223), Nor-Fa Fish A/S (nr. 1/191, Taric-tillægskode 8102), Norfra Eksport A/S (nr. 1/116, Taric-tillægskode 8229), Kr. Kleiven & Co A/S (nr. 1/80, Taric-tillægskode 8182), Seaco A/S (nr. 1/157, Taric-tillægskode 8268), Mesan Holding A/S (nr. 1/194, Taric-tillægskode A034), Johan J. Helland A/S (nr. 1/77, Taric-tillægskode 8179), Sangoltgruppa A/S (nr. 1/151, Taric-tillægskode 8262) og Oskar Einar Rydbeck (nr. 1/198, Taric-tillægskode A050), blevet trukket tilbage ved Kommissionens afgørelse 2002/.../EF.

(11) Godtagelsen af et tilsagn fra et selskab, som er forretningsmæssigt forbundet med Nordic Group ASA, nemlig Northern Seafoods A/S (nr. 1/121, Taric-tillægskode 8307), blev også truffet tilbage som følge af risikoen for omgåelse af tilsagnet ved, at sidstnævnte selskab eksporterer Nordic Group ASA's varer.

(12) Der bør derfor straks indføres endelig antidumping- og udligningstold over for alle disse selskaber.

C. NYE EKSPORTØRER OG ÆNDRINGER AF NAVN

(13) Syv norske selskaber, nemlig Athena Seafoods A/S, Norsk Havfisk A/S, Rodé Vis A/S, Seaborn A/S, Triton A/S, Nordlaks Produkter A/S og Codfarms A/S, hævdede, at de er "nye eksportører" i henhold til artikel 2 i forordning (EF) nr. 772/1999 i forbindelse med artikel 11, stk. 4, i antidumpinggrundforordningen og artikel 20 i antisubsidiegrundforordningen, og har afgivet tilsagn. Efter at have undersøgt sagen fastslog Kommissionen, at ansøgerne opfyldte betingelserne for at blive anset for at være nye eksportører, og tilsagnene er derfor blevet godtaget. Disse selskaber bør derfor også være omfattet af fritagelsen for antidumping- og udligningstold.

(14) Fire andre norske eksportører, der havde afgivet tilsagn, meddelte Kommissionen, at de koncerner, som de er del af, er blevet reorganiseret, og at et andet selskab i hver koncern nu er ansvarligt for eksporten til Fællesskabet. Selskaberne anmodede derfor om, at deres navne erstattes på listen i bilaget til afgørelse 97/634/EF over de selskaber, hvis tilsagn er godtaget, og på listen i bilaget til forordning (EF) nr. 772/1999 over de selskaber, der er fritaget for antidumping- og udligningstold.

(15) Efter at have undersøgt sagen finder Kommissionen, at anmodningerne alle kan imødekommes, da forandringerne ikke indebærer nogen betydelige ændringer, der gør det nødvendigt igen at vurdere spørgsmålet om dumping, og de påvirker heller ikke de overvejelser, der lå til grund for godtagelsen af tilsagnene.

D. ÆNDRING AF BILAGET TIL FORORDNING (EF) NR. 772/1999

(16) Bilaget til forordning (EF) nr. 772/1999, der anfører de selskaber, som er fritaget for antidumping- og udligningstolden, bør derfor ændres i overensstemmelse med ovenstående.

E. OPKRÆVNING AF TOLD MED TILBAGEVIRKENDE KRAFT

(17) Som tidligere nævnt er importen af den pågældende vare i øjeblikket genstand for registrering af toldmyndighederne, hvilket giver mulighed for opkrævning af antidumping- og udligningstold med tilbagevirkende kraft i tilfælde af, at tilsagnene misligholdes eller trækkes tilbage.

(18) Da de forskellige selskabers misligholdelse af tilsagnene fandt sted før offentliggørelsen af forordningen om registrering (og da Kommissionens meddelelse om konstateringen heraf også blev givet de pågældende selskaber før offentliggørelsen af forordningen om registrering), blev det imidlertid besluttet ikke at indføre told med tilbagevirkende kraft i dette særlige tilfælde -

UDSTEDT FØLGENDE FORORDNING:

Artikel 1

Bilaget til forordning (EF) nr. 772/1999 erstattes af bilaget til nærværende forordning.

Artikel 2

1. (a) Der indføres en endelig udlignings- og antidumpingtold på importen af opdrættede (ikke vilde) atlanterhavslaks henhørende under KN-kode ex 0302 12 00 (Taric-kode 0302 12 00*21, 0302 12 00*22, 0302 12 00*23 og 0302 12 00*29), ex 0303 22 00 (Taric-kode 0303 22 00*21, 0303 22 00*22, 0303 22 00*23 og 0303 22 00*29), ex 0304 10 13 (Taric-kode 0304 10 13*21 og 0304 10 13*29) og ex 0304 20 13 (Taric-kode 0304 20 13*21 og 0304 20 13*29) med oprindelse i Norge og eksporteret af Nordic Group ASA, Northern Seafood A/S, Norexport A/S, Nor-Fa Fish AS, Norfra Eksport A/S, Sangoltgruppa A/S, Kr. Kleiven & Co A/S, Seaco A/S, Mesan Holding AS, Johan J. Helland A/S og Oskar Einar Rydbeck.

(b) Tolden finder ikke anvendelse på vilde atlanterhavslaks (Taric-kode 0302 12 00*11, 0304 10 13*11, 0303 22 00*11 og 0304 20 13*11). I forbindelse med denne forordning forstås der ved vilde atlanterhavslaks fisk, som landingsmedlemsstaternes kompetente myndigheder ved hjælp af alle told- og transportdokumenter, der fremlægges af de berørte parter, finder godtgjort er fanget på havet.

2. (a) Udligningstolden fastsættes til 3,8% af nettoprisen, frit Fællesskabets grænse, ufortoldet.

(b) Antidumpingtolden, der finder anvendelse på nettoprisen, frit Fællesskabets grænse, ufortoldet, fastsættes til 0,32 EUR pr. kg af varens nettovægt. Hvis prisen frit Fællesskabets grænse, inklusive udlignings- og antidumpingtold, imidlertid er mindre end den i stk. 3 fastsatte relevante mindstepris, opkræves antidumpingtolden med forskellen mellem denne mindstepris og prisen frit Fællesskabets grænse, inklusive udligningstolden.

3. I forbindelse med stk. 2 finder følgende mindstepriser anvendelse pr. kg af varens nettovægt:

>TABELPOSITION>

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den ...

På Rådets vegne

Formand

Selskaber, der har afgivet tilsagn og derfor er fritaget for at betale endelig antidumping- og udligningstold

>TABELPOSITION>